钦定古今图书集成/明伦汇编/交谊典/第090卷 > 册府元龟 > 《荐和模笺》前人
## 钦定古今图书集成/明伦汇编/交谊典/第090卷 > 册府元龟 > 《荐和模笺》前人

璩闻唐尧因群士以兴治，齐桓假众能以定业，是故
八元进则太平之化成，六贤用则九合之功立。窃见
同郡和模，字虑则，质性纯粹，体度贞正，履仁蹈义，动
循轨礼。方今海内企踵，欣慕捉发之德；山林投褐，思
望旌弓之招，实英奇叙用之时，贤达进致之良秋也。
今夜光之璧，显价于和氏之肆；千里之足，定功于伯乐之庭，庶有以宣明大道，光益时化。